# Andreza Delgado

Andreza Delgado (Ilhéus, 3 d'agost de 1995) és una activista cultural i escriptora brasilera.

## Biografia

Delgado és nascuda a Ilhéus, al litoral de Bahia. Sent infant, va traslladar-se amb la família a São Paulo, on anys després estudiaria a la Universitat Federal de São Paulo. Allà va participar dels moviments estudiantils i l'any 2015, durant una protesta, va ser detinguda. L'endemà va denunciar abusos sexuals per part de la policia. Més tard va formar part del Movimento Passe Livre, una iniciativa popular que reclama la gratuïtat del transport públic municipal.
El seu treball cerca la dinamització de la vida cultural dintre de les faveles, no només visibilitzant els creadors que hi viuen, sinó també el conjunt d'habitants d'aquests suburbis, reconeixent el seu rol com a consumidors —oblidats pel mercat i les institucions. En aquest sentit, ha sigut la creadora de diversos esdeveniments culturals en barris marginals paulistes. És el cas de la PerifaCon, una fira de còmics i cultura pop que va néixer el 2019, on Delgado ha exercit també com a comissària. El mateix any va inaugurar la Gamer Perifa, una convenció pels amants dels videojocs. El 2020 va organitzar la Copa das Favelas, un certamen d'E-sports.
Entre 2021 i 2022 va dirigir i presentar el podcast setmanal Lança a Braba. És columnista en el portal web UOL i ha participat en la publicació d'un llibre de contes.

## Premis

Pel seu activisme, l'any 2023 va ser inclosa en l'edició anual de la llista 100 Women editada per la BBC. Mesos abans, Irmãos Delgado (l'empresa que comparteix amb el seu germà Jef) va aparèixer en la llista MOOC 100, una relació de creatius afrobrasilers.

## Referències

* ↑ «Estudante acusa PMs de abuso sexual após ser presa durante protesto» (en portuguès brasiler). R7, 09-12-2015. Arxivat de l'original el 2023-12-27. [Consulta: 27 desembre 2023].
* ↑ Stabile, Arthur. «PM arrasta mulheres pelos cabelos em ato do MPL» (en portuguès brasiler). Ponte Jornalismo, 17-01-2020. Arxivat de l'original el 2023-12-27. [Consulta: 27 desembre 2023].
* 1 2 «BBC 100 Women 2023: Quem está na lista este ano?» (en portuguès). BBC News, 21-11-2023. Arxivat de l'original el 2023-12-28. [Consulta: 27 desembre 2023].
* ↑ Pires, Ana Clara. «Sonia Guajajara e Andreza Delgado entram na lista de mulheres inspiradoras e influentes no mundo da BBC» (en portuguès brasiler). Bahia Notícias, 22-11-2023. Arxivat de l'original el 2023-12-27. [Consulta: 27 desembre 2023].
* ↑ Tito, Fábio. «Comic Con da Periferia, PerifaCon atrai cerca de 4 mil pessoas» (en portuguès brasiler). g1. Grupo Globo, 24-03-2019. Arxivat de l'original el 2023-12-27. [Consulta: 27 desembre 2023].
* ↑ de Assis, Tatiane «Teias inclusivas» (en portuguès brasiler). Piauí. Folha de S.Paulo, núm. 192, 9-2022. Arxivat de l'original el 2023-12-27. ISSN: 1980-1750 [Consulta: 27 desembre 2023].
* ↑ Zambarda, Pedro. «"Falta olhar o mercado nacional e a periferia", diz Andreza Delgado, criadora do Gamer Perifa» (en portuguès brasiler). Portal Uai, 09-01-2020. Arxivat de l'original el 2021-12-09. [Consulta: 27 desembre 2023].
* ↑ «O sonho da Copa das Favelas rumo ao topo» (en portuguès brasiler). Hellomoto, 02-02-2021. Arxivat de l'original el 2023-12-27. [Consulta: 27 desembre 2023].
* ↑ Fontes, Ivana. «Mistura de milhões: Andreza Delgado aborda política e nerdices na periferia» (en portuguès brasiler). Byte. Terra, 13-02-2023. Arxivat de l'original el 2023-12-27. [Consulta: 27 desembre 2023].
* ↑ Delgado, Andreza. «Prazer, eu sou Andreza Delgado» (en portuguès brasiler). UOL, 02-07-2020. Arxivat de l'original el 2023-12-27. [Consulta: 27 desembre 2023].
* ↑ Delgado, Andreza [et al.].. «A menina que tinha medo do espelho». A: As Meninas Maluquinhas (en portuguès). São Paulo: Editora Melhoramentos, 2021-09-05. ISBN 978-65-5539-350-7. Arxivat 2024-04-09 a Wayback Machine.
* ↑ «Coletivos / Irmãos Delgado» (en portuguès brasiler). MOOC 100. Movimento Observador Criativo, 10-03-2023. Arxivat de l'original el 2023-12-27. [Consulta: 27 desembre 2023].

## Enllaços externs

* Web oficial de la PerifaCon. (portuguès)
* Podcast Lança a Braba a YouTube. (portuguès)